Isole Canarie

Le Isole Canarie sonde 'nu granne arcipelaghe de sètte isole cchiù granne e sèje isole cchiù piccenne, totte ca tènene 'na origgene vulcaneche. Sonde acchiate jndr'â ll'Oceane Atlandiche ad 'u larije de ll'Africa nord-occidendale. Furmane 'na comunetate autonome d'a Spagne. 'U capeluèche ète condivise 'mbrà Santa Cruz de Tenerife e Las Palmas de Gran Canaria. Sciugrafije fiseche Le Canarie sonde isole tropicale, acchiate jndr'â ll'Oceane Atlandiche, nnanze ad 'a coste de ll'Africa e ad 'u deserte d'u Sahara, picche cchiù a Nord respette ad 'u Tropiche d'u Cangre (ad 'u 28º parallele, ovvère ad 'a stesse ìrtèzze de Florida, Bahamas, Bermuda, Caraibi, Hawaii). Aqquà d'abbasce sonde elengate le isole pe' ordene de grannèzze: Tenerife 2.034,21 km² (capitale Santa Cruz de Tenerife), isole cchiù populose delle isole Canarie e Spagne. Ète pure 'a cchiù granna isole de lle Canarie; Fuerteventura 1.659,71 km² (capitale Puerto del Rosario); Gran Canaria 1.560,10 km² (capitale Las Palmas de Gran Canaria); Lanzarote (La Graciosa) 845,90 km² (capitale Arrecife); La Palma 708,26 km² (capitale Santa Cruz de la Palma); La Gomera 369,74 km² (capitale San Sebastián de la Gomera); El Hierro 268,70 km² (capitale Valverde). L'isole cchiù vicine, se iacchie a cirche 95 km d'a coste africane. Le isole furmane l'ecoreggione d'a Macaronesie, 'nzieme a Capo Verde, Madera, le Isole Azzorre e le Isole Servagge. 'U vulcane d'u Teide, acchiate jndr'â ll'isole de Tenerife, ccu lle soje 3718 metre ète 'a mundagne cchiù ìrte d'a Spagne. A seconne d'a posiziune de lle isole, relativamènde a lle alisèe, 'u clime ca ète assaje mite jindre totte l'anne, pòte ccu esse umide o pure assaje secche. Sciugrafije polìteche 'A Comunetate Autonome de lle Isole Canarie ète furmate da doje provinge, Provinge de Las Palmas e Provinge de Santa Cruz de Tenerife le cui capeluèche, Las Palmas de Gran Canaria e Santa Cruz de Tenerife, sonde co-capeluèche d'a comunetate autonome. Ogneddùne de lle sètte isole prengepále ète guvernate da n'assemblèe chiamate cabildo insular. Popolazzione Popolazzione de lle isole; Tenerife - 906.854 crestiáne Gran Canaria - 838.397 crestiáne Lanzarote - 141.938 crestiáne Fuerteventura - 103.167 crestiáne La Palma - 86.996 crestiáne La Gomera - 22.769 crestiáne El Hierro - 10.892 crestiáne Clime Essenne le Isole Canarie jindre chijene Oceane Atlandìche e comungue no assaje 'nziccate a ll'equatore 'a temberature de ll'acque resulte ccu esse abbastanze fridde duranne totte l'anne. Note Bibbliografije Sandro Pellegrini, Le Canarie descritte dal console francese Auguste Broussonet agli inizi dell'Ottocento, jindre a "Geostorie", a. 17, n. 3, 2009, pp. 319–337. Otre pruggette Uicchimedie Commons tène files multimediale sus Isole Canarie 'Ndruche pure Arcipelaghe Chinijo Rotte de le migrande africane jndrô Mediterranèe Collegamiende fore a Uicchipèdie (Lènga spagnole) Sito ufficiale, su gobiernodecanarias.org. Canarie, su Treccani.it – Enciclopedie on line, Istituto dell'Enciclopedia Italiana. Giuseppe Caraci e Attilio Mori, CANARIE, in Enciclopedia Italiana, Istituto dell'Enciclopedia Italiana, 1930. Canàrie, su sapere.it, De Agostini. (EN) Vicente Rodriguez, Canary Islands, su Enciclopedia Britannica, Encyclopædia Britannica, Inc. Adolfo Cecilia, Fortunate, Isole, in Enciclopedia dantesca, Istituto dell'Enciclopedia Italiana, 1970. (EN) Isole Canarie, in Catholic Encyclopedia, Robert Appleton Company. (ES) Site istituzionale d'u consorzie ZEC Web ufficiale de Turisme de lle Isole Canarie (IT) Purtále Tagliáne ccu 'Mbormazziune a 360º sus a lle Isole Canarie